**รายงานการประชุมสภาเทศบาลตำบลบ้านโพธิ์ สมัยสามัญ สมัยที่ 1 ครั้งที่ 1** ประจำปี 2565

**วันพุธที่ 2 มีนาคม 2565 เวลา 09.00 น**

**ประชุม zoom**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายจุน จ่างโพธิ์ | ประธานสภาฯ | จุน จ่างโพธิ์ |
| 2 | นายประหยัด เชยโพธิ์ | รองประธานสภาฯ | ประหยัด เชยโพธิ์ |
| 3 | นายสมหมาย สุขประเสริฐ | สมาชิกสภาฯ | สมหมาย สุขประเสริฐ |
| 4 | นางสมนึก จีบจอหอ | สมาชิกสภาฯ | สมนึก จีบจอหอ |
| 5 | นางนงค์นุช กะจ่างโพธิ์ | สมาชิกสภาฯ | นงค์นุช กะจ่างโพธิ์ |
| 6 | นายเพลิน จำปาโพธิ์ | สมาชิกสภาฯ | เพลิน จำปาโพธิ์ |
| 7 | นายสนิท ทางพุดซา | สมาชิกสภาฯ | สนิท ทางพุดซา |
| 8 | นางพรทิพย์ ขอเหล็กกลาง | สมาชิกสภาฯ | พรทิพย์ ขอเหล็กกลาง |
| 9 | นายนฤเดช จันทร์โพธิ์ | สมาชิกสภาฯ | นฤเดช จันทร์โพธิ์ |
| 10 | นายเอนก เพ็ชรงูเหลือม | สมาชิกสภาฯ | เอนก เพ็ชรงูเหลือม |
| 11 | นายสมเกียรติ เมืองกลาง | สมาชิกสภาฯ | สมเกียรติ เมืองกลาง |
| 12 | นางนัดธิทรา อบกลาง | สมาชิกสภาฯ | นัดธิทรา อบกลาง |
| 13 | นางขนิษฐา แสงจันทร์ฉาย | เลขานุการสภาฯ | ขนิษฐา แสงจันทร์ฉาย |

**ผู้เข้าร่วมประชุม**

|  |  |  |  |
| --- | --- | --- | --- |
| 1 | นายมานะ ถิ่นโพธิ์ | รองนายกฯ | มานะ ถิ่นโพธิ์ |
| 2 | นายอัครพล ปลอดกลาง | เลขานุการนายกฯ | อัครพล ปลอดกลาง |
| 3 | นางสาวธนพรรณ นาคมะเริง | ที่ปรึกษานายกฯ | ธนพรรณ นาคมะเริง |
| 4 | นายชัยศิริ ศิริรุ่งสกุลวงศ์ | นายกฯ | ชัยศิริ ศิริรุ่งสกุลวงศ์ |
| 5 | นายภาคภูมิ ศิริรุ่งสกุลวงศ์ | รองนายกฯ | ภาคภูมิ ศิริรุ่งสกุลวงศ์ |

ก่อนระเบียบวาระการประชุม

**เลขานุการสภาฯ** - ขออนุญาตเช็คชื่อผู้เข้าประชุมค่ะ วันนี้มีสมาชิกสภาเทศบาลเข้าประชุมทั้งหมด 12 คน

และคณะผู้บริหารเข้าร่วมประชุม จำนวน 5 คน และดิฉันเลขานุการสภาฯ

**เลขานุการสภา**ฯ - ขณะนี้ที่ประชุมครบองค์ประชุมแล้ว เรียนเชิญประธานสภาเทศบาล กล่าวเปิดการ ประชุมสภาเทศบาลตำบลบ้านโพธิ์สมัยประชุมสามัญ ประจำปี 2565 สมัยที่ 1 ครั้งที่ 1

**ประธานสภา**ฯ - กล่าวเปิดการประชุมสภาเทศบาลตำบลบ้านโพธิ์สมัยประชุมสามัญ

ประจำปี 2565 สมัยที่ 1 ครั้งที่ 1

เรียน คณะผู้บริหาร สมาชิกสภาเทศบาล หัวหน้าส่วนราชการ และผู้เข้าร่วม ประชุมทุกท่านตามที่ได้เชิญทุกท่านมาประชุมในวันนี้ ก็เพื่อให้ที่ประชุมสภา ได้รับทราบและพิจารณาให้ความเห็นชอบ เรื่องต่าง ๆ ตามระเบียบวาระการ ประชุมที่ส่งไปให้ทุกท่านแล้ว นั้น กระผมในฐานะประธานสภาเทศบาลตำบล บ้านโพธิ์ ขอขอบคุณสมาชิกสภาเทศบาลทุกท่าน คณะผู้บริหาร และ ผู้เข้าร่วมประชุมทุกท่าน ที่ให้ความร่วมมือมาประชุมในวันนี้ บัดนี้ได้เวลาอัน สมควรแล้วกระผมจึงขอเปิดประชุมสภาเทศบาลตำบลบ้านโพธิ์ สมัยประชุม สามัญ ประจำปี 2565 สมัยที่ 1 ครั้งที่ 1 โดยการประชุม Zoom ณ บัดนี้

**ระเบียบวาระที่ 1 เรื่อง ที่ประธานแจ้งต่อที่ประชุม**

**ประธานสภาฯ**  - เนื่องจากพนักงานเทศบาลตำบลบ้านโพธิ์ มีการโอน (ย้าย) พนักงาน จำนวน 4 ท่าน จากการสอบเพื่อเลื่อนตำแหน่งให้ก้าวหน้า ขึ้นเป็นผู้บริหารและได้ย้ายไปดำรงตำแหน่ง ที่สูงขึ้นยังเทศบาลต่าง ๆ ดังรายละเอียดตามเอกสารแนบ หมายเลข 1

**ที่ประชุม** - รับทราบ

**ระเบียบวาระที่ 2 เรื่อง รับรองรายงานการประชุมสภาเทศบาล สมัยประชุมสามัญ**

**สมัยที่ 4 ครั้งที่ 1 ประจำปี 2564 เมื่อวันที่ 29 พฤศจิกายน 2564**

**ประธานสภาฯ** - ตามที่ได้ส่งรายงานการประชุมสภาเทศบาล สมัยประชุมสามัญ

สมัยที่ 4 ครั้งที่ 1 ประจำปี 2564 เมื่อวันที่ 29 พฤศจิกายน 2564

ให้ทุกท่านไปแล้ว นั้น มีสมาชิกสภาเทศบาลท่านใดจะขอแก้ไขเพิ่มเติม

ข้อความใดหรือไม่ครับถ้าไม่มี ผมขอมติที่ประชุม ครับ

มติที่ประชุม **-** ไม่มีการแก้ไขเพิ่มเติมแต่อย่างใด และมีมติรับรองรายงานการประชุมสภาเทศบาล

สมัยประชุมสามัญ สมัยที่ 4 ครั้งที่ 1 ประจำปี 2564 เมื่อวันที่ 29 พฤศจิกายน 2564 เห็นชอบ 11 เสียง ไม่เห็นชอบ - เสียง งดออกเสียง 1 เสียง (ประธานสภาฯ)

**ระเบียบวาระที่ 3** - **กระทู้ถาม**

**- ไม่มี -**

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**- ไม่มี -**

**ระเบียบวาระที่ 5 เรื่อง เพื่อพิจารณา**

**5.1** เรื่อง การกำหนดสมัยประชุมสมัยสามัญ ประจำปี 2565 และวันเริ่มประชุมสมัย สามัญ สมัยที่ 1 ประจำปี 2566

ประธานสภาฯ - ขอเชิญท่านเลขานุการสภา ชี้แจงระเบียบและข้อกฎหมาย ครับ

**ปลัดเทศบาล** - เรียนท่านประธานสภาเทศบาล และสมาชิกสภาเทศบาลคณะผู้บริหารตามพระราชบัญญัติ เทศบาล พ.ศ. 2496 แก้ไขถึงฉบับที่ 14 พ.ศ. 2562 บทที่ 1 สภาเทศบาล มาตรา 24 ในปีหนึ่งให้มีสมัยประชุมสามัญสี่สมัย สมัยประชุมครั้งแรกและวันเริ่มประชุมสมัยสามัญ ประจำปีให้สภาเทศบาลกำหนด วรรค 4 สมัยประชุมสามัญสมัยหนึ่ง ๆ ให้มีกำหนดไม่เกิน สามสิบวัน และถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัดค่ะ

**ประธานสภาฯ -** ตามที่เลขาฯ ได้ชี้แจงระเบียบกฎหมายให้ได้ทราบแล้วนั้น กระผมจึงขอหารือในที่ประชุมสภาเทศบาลเกี่ยวกับการกำหนดสมัยประชุม สมัยสามัญ ประจำปี 2565 และวันเริ่มประชุมสมัยสามัญ สมัยแรก ประจำปี 2566 กำหนดกี่วัน ท่านใดเห็นสมควรประการใด โปรดเสนอ พร้อมผู้รับรอง 2 ท่านนะครับ ผมแนบประกาศการกำหนดสมัยประชุม ของปี 2565 ให้ทุกท่านได้พิจารณาดูนะครับ

**นายประหยัด เชยโพธิ์ -** กระผมนายประหยัด เชยโพธิ์ รองประธานสภาฯ ขอเสนอกำหนดสมัยประชุม ดังนี้ สมัยสามัญ สมัยที่ 2 เริ่มตั้งแต่วันที่ 1 – 30 พฤษภาคม 2565 มีกำหนดไม่เกิน 30 วัน สมัยสามัญ สมัยที่ 3 เริ่มตั้งแต่วันที่ 1 – 30 สิงหาคม 2565 มีกำหนดไม่เกิน 30 วัน สมัยสามัญ สมัยที่ 4 เริ่มตั้งแต่วันที่ 1 – 30 พฤศจิกายน 2565 มีกำหนดไม่เกิน 30 วัน และกำหนดสมัยประชุมสามัญ ประจำปี 2566 สมัยที่ 1 โดยเริ่มตั้งแต่วันที่ 1 กุมภาพันธ์ – 2 มีนาคม 2566 มีกำหนดไม่เกิน 30 วัน

**ประธานสภาฯ** ขอผู้รับรอง 2 คน

**ผู้รับรอง** ดิฉัน นางนัดธิทรา อบกลาง สมาชิกสภาฯ เขต 2 ขอรับรองค่ะ

กระผม นายสมเกียรติ เมืองกลาง สมาชิกสภาฯ เขต 1 ขอรับรองครับ

ประธานสภาฯ - มีสมาชิกสภาเทศบาลท่านใดจะเสนอเป็นอย่างอื่นหรือไม่ครับ หากเห็นชอบ ผมขอมติครับ

**ที่ประชุม** - มีมติ เห็นชอบ 11 เสียง ไม่เห็นชอบ - เสียง งดออกเสียง 1 เสียง (ประธานสภาฯ)

**5.2 พิจารณาขออนุมัติโอนงบประมาณรายจ่าย ประจำปี พ.ศ. 2565**

**ประธานสภาฯ - ญัตติ เรื่อง ขออนุมัติโอนเงินงบประมาณรายจ่าย ประจำปี พ.ศ. 2565**

ด้วยผู้บริหาร ได้เสนอญัตติ เรื่อง ขออนุมัติโอนเงินงบประมาณรายจ่ายประจำปี

พ.ศ. 2565 ส่วนรายละเอียดขอเชิญผู้บริหารชี้แจงต่อที่ประชุมสภาเทศบาลต่อไป

**นายกเทศมนตรี -** เรียน ประธานสภาเทศบาล สมาชิกสภาเทศบาล กระผมขอเสนอญัตติ เรื่องขอ อนุมัติโอนเงินงบประมาณรายจ่ายประจำปี พ.ศ. 2565 โดยมีหลักการและเหตุผลดังนี้ **หลักการ**

ขออนุมัติโอนเงินงบประมาณรายจ่าย ประจำปีงบประมาณ พ.ศ. 2565 ดังนี้

**เหตุผล**

ด้วยเทศบัญญัติงบประมาณรายจ่าย ประจำปีงบประมาณ พ.ศ. 2565 ตั้งงบประมาณของกองการศึกษา ค่าวัสดุก่อสร้างไว้ไม่เพียงพอต่อการใช้จ่าย และงบประมาณในส่วนของงบกลางประเภทเงินสำรองจ่ายที่ตั้งไว้ไม่เพียงพอต่อการใช้จ่าย เนื่องจาก COVID – 19 และเทศบาลตำบลบ้านโพธิ์ มีความประสงค์จะดำเนินการโครงการปรับปรุงภูมิทัศน์สระหนองบัว ด้านตะวันออก เพื่อก่อสร้างลานคอนกรีต และสนามเปตอง จำนวน 2 คอร์ต ในการนี้เทศบาลตำบลบ้านโพธิ์ไม่ได้ตั้งงบประมาณเพื่อการดังกล่าวไว้ จึงมีความจำเป็นต้อง โอนงบประมาณเพื่อไปตั้งจ่ายเป็นรายการใหม่ โดยมีรายละเอียด ดังนี้

**ขอโอนลด**

กองช่าง แผนงาน อุตสาหกรรมและการโยธา งานก่อสร้างโครงสร้างพื้นฐาน

งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปการ โครงการ ก่อสร้างอาคารสำนักงานเทศบาลตำบลบ้านโพธิ์ฯ ตั้งงบประมาณไว้

จำนวน 2,750,000.- บาท งบประมาณก่อนโอนคงเหลือ 1,587,000.- บาท

**ขอโอนลด จำนวน 889,400.- บาท** งบประมาณหลังโอนคงเหลือ 697,600.- บาท

**ขอโอนเพิ่ม**

**กองการศึกษา** แผนงานการศึกษางานระดับก่อนวัยเรียนและประถมศึกษา งบดำเนินการ ค่าวัสดุ

ประเภท วัสดุก่อสร้าง เพื่อจ่ายเป็นค่าวัสดุก่อสร้าง เช่น ไม้ อิฐ หิน ดิน ทราย ตะปู เหล็ก กระเบื้องและวัสดุที่เกี่ยวข้อง ฯลฯ งบประมาณตั้งไว้ 30,000.- บาท งบประมาณก่อนโอนคงเหลือ 7,057.- บาท โอนเพิ่มจำนวน 150,000.- บาท งบประมาณหลังโอนคงเหลือ 157,057 .- บาท

**งบกลาง**  แผนงานงบกลางงานงบกลาง ประเภท สำรองจ่าย เพื่อเป็นค่าใช้จ่ายในกรณีจำเป็น เร่งด่วน ฉุกเฉิน เพื่อบรรเทาความเดือดร้อนของประชาชน กรณีฉุกเฉินเกี่ยวกับ อุบัติภัยและสาธารณภัยต่างๆ งบประมาณ ตั้งไว้ 100,000.- บาท โอนครั้งที่ 1/2565 จำนวน 400,000.- บาท โอนครั้งที่ 5/2565 จำนวน 50,000.- บาท งบประมาณก่อนโอน คงเหลือ 29.900.- บาท โอนเพิ่มครั้งนี้ 200,000.- บาท รวมเป็นงบประมาณ คงเหลือ 226,900.- บาท

**ขอโอนไปตั้งจ่ายเป็นรายการใหม่**

**กองช่าง**

แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการปรับปรุงภูมิ ทัศน์สระหนองบัวด้านทิศตะวันออกและก่อสร้างลานคอนกรีตพร้อมสนามเปตอง 2 สนาม บ้านหนองบัว หมู่ที่ 8 ขนาดพื้นที่คอนกรีต 1,029 ตารางเมตร หนา 0.10 เมตร พร้อมสนามเปตอง ขนาดกว้าง 4 เมตร ยาว 15 เมตร 2 คอร์ต และงานก่อ อิฐรอบต้นไม้ พื้นที่ 30 ตารางเมตร รายละเอียดตามแบบเทศบาลตำบลบ้านโพธิ์ พร้อมป้ายโครงการและป้ายแนะนำโครงการ จำนวน 1 ชุด งบประมาณ 447,400.- บาท **ขอตั้งจ่ายรายการใหม่ จำนวน 447,400.- บาท**

**กองคลัง**

แผนงานบริหารทั่วไป งานบริหารงานคลัง งบลงทุน ค่าครุภัณฑ์ ประเภท ครุภัณฑ์ คอมพิวเตอร์ All in one สำหรับงานประมวลผล

คุณลักษณะพื้นฐาน มีหน่วยประมวลผลกลาง (cpu) ไม่น้อยกว่า 6 แกนหลัก (6 core) และ 12 แกนเสมือน (12 thread) และมีเทคโนโลยี่เพิ่มสัญญาณนาฬิกา ได้ในกรณีที่ต้องใช้ความสามารถในการประมวลผลสูง (Turbo Bboost หรือ Max Boost) โดยมีความเร็วสัญญาณนาฬิกาสูงสุดไม่น้อยกว่า 3.6 GHz จำนวน 1 หน่วย

หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 8 MB

มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

1) มีหน่วยประมวลผลเพื่อแสดงภาพติดตั้งอยู่บนแผงวงจรหลักที่มี ความสามารถในการใช้หน่วยความจำหลัก ขนาดไม่น้อยกว่า 2 GB

2) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลัก ในการแสดงภาพ ขนาดไม่น้อยกว่า 2 GB

มีหน่วยความจำหลัก RAM ชนิด DDR4 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 250 GB จำนวน 1 หน่วย

- มี DVD-RW หรือดีกว่า แบบติดตั้งภายใน (Intemal) หรือภายนอก (Extemal)

จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีช่องเชื่อมต่อ (Inteeface) แบบ USB 2.0 หรือดีกว่า ไม่น้อยกว่า 3 ช่อง

- มีแป้นพิมพ์และเมาส์

- มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD (1920 x 1080)

- สามารถใช้งานได้ไม่น้อยกว่า Wi-Fi (IEEE 802.11 ac) และ Bluetooth

จำนวน 4 เครื่อง ๆ ละ 23,000 บาท รวมเป็นเงินงบประมาณ 92,000 บาท

ด้วยหลักการและเหตุผลดังกล่าว ผู้บริหารท้องถิ่น จึงขอเสนอญัตติ ขออนุมัติโอน เงินงบประมาณรายจ่าย ประจำปี พ.ศ. 2565 ตามระเบียกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะปริมาณคุณภาพเปลี่ยนหรือโอนไปตั้งจ่ายเป็นรายการใหม่ให้เป็น

อำนาจอนุมัติของสภาท้องถิ่น จึงเสนอมาเพื่อให้ที่ประชุมสภาเทศบาลได้พิจารณาต่อไป

**ประธานสภาฯ** - ตามที่ผู้บริหารเสนอญัตติ ขออนุมัติโอนเงินงบประมาณรายจ่ายประจำปี

งบประมาณ พ.ศ. 2565 มีสมาชิกสภาเทศบาลท่านใดมีข้อซักถาม

หรือไม่ครับ หากไม่มีความเห็นอื่นใดแล้ว ผมขอมติที่ประชุมผู้ใดเห็นชอบ อนุมัติโอนเงินงบประมาณรายจ่าย ประจำปีงบประมาณ พ.ศ. 2565 ตามที่ ผู้บริหารเสนอโปรดยกมือครับ

มติที่ประชุม เห็นชอบ 11 เสียง ไม่เห็นชอบ - เสียง งดออกเสียง 1 เสียง **(ประธานสภาฯ)**

**ระเบียบวาระที่ 6 เรื่อง อื่นๆ**

**ประธานสภาฯ** - มีสมาชิกสภาเทศบาลท่านใด จะเสนอเรื่องอื่นใดหรือไม่ครับ

นายนฤเดช จันทร์โพธิ์ - กระผมนายนฤเดช จันทร์โพธิ์ สมาชิกสภา เขต 1 ขอเสนอให้ติดไฟแดงช่วงสี่แยก

มะค่า เนื่องจากรถเยอะมากอาจเกิดอุบัติเหตุขึ้นได้

นายกฯ - เนื่องจากเป็นถนนของ อบจ. กำลังดำเนินการขออยู่

**ประธานสภาฯ** - เมื่อไม่มีผู้ใดเสนอแล้ว บัดนี้ได้ดำเนินการประชุมสภาเทศบาล

สมัยประชุมสามัญ ประจำปี 2565 สมัยที่ 1 ครั้งที่ 1 มาครบตามระเบียบวาระการประชุมเสร็จเรียบร้อยแล้ว ผมขอขอบคุณสมาชิกสภาเทศบาลทุกท่าน ท่านนายกเทศมนตรีคณะผู้บริหาร ที่ให้เกียรติมาประชุมสภาครั้งนี้ ซึ่งวันนี้เทศบาลตำบลบ้านโพธิ์มีการประชุมผ่านระบบ ZOOM เพื่อเป็นการป้องกันการแพร่ระบาดของ COVID - 19 ขอปิดประชุมสภาครับ

ปิดประชุมเวลา 11.00 น.

ลงชื่อ ขนิษฐา แสงจันทร์ฉาย ผู้จดบันทึกรายงานการประชุม

(นางขนิษฐา แสงจันทร์ฉาย)

เลขานุการสภาเทศบาลตำบลบ้านโพธิ์